**Lars Ingvar Hirdwall** (5. joulukuuta 1934 Tukholma, Ruotsi – 6. huhtikuuta 2023) oli ruotsalainen näyttelijä. Ruotsissa hänet tunnetaan parhaiten roolistaan *Beck*-elokuvasarjassa; kansainvälisesti hänet tunnetaan ehkä parhaiten roolistaan lakimies Dirch Frodena *Millennium*-minisarjasa.

Ura
---

Hirdwall opiskeli Göteborgin kaupunginteatterin näyttämökoulussa 1957–1960. 1960-luvun alusta lähtien hän toimi näyttelijänä monissa elokuvissa ja televisiosarjoissa sekä teatterilavoilla, lähinnä Tukholman kaupunginteatterissa. Hän työskenteli myös Oscarsteaternissa, jonka tuotannoissa oli muun muassa *West Side Story* sekä Chinateaternissa, jonka *Revisorn*-näytelmässä hän näytteli Peter Haberin rinnalla. Hänet tunnetaan Ruotsissa hyvin, sillä hän näytteli usein itsepäisiä tai outoja hahmoja, kuten eksentristä naapuria monissa ruotsalaisissa *Beck -*tv-elokuvissa, joita tehtiin vuodesta 1997 lähtien. Hän oli usein mukana myös ohjaaja Lars Molinin tuotannoissa. Joulukuussa 1993 Hirdwall näytteli pääroolin Ruotsin yleisradioyhtiön SVT:n vuotuisessa lasten joulukalenterissa *Tomtemaskinen* (Mekaaninen joulupukki), joka on yksi Sven Nordqvistin Viiru ja Pesonen -tarinoista, ja jota näytettiin yksi 15 minuutin mittainen osa joka päivä jouluaattoon asti.

Hirdwall sai Ruotsin parhaan näyttelijän Guldbagge-palkinnon 17. Guldbagge-palkintogaalassa elokuvasta *Lasten saari* ja Thaliapriset-palkinnon vuonna 1993.

Merkittävimmät roolit
---------------------

Hirdwall oli yksi Ruotsin tuotteliaimmista näyttämö- ja elokuvanäyttelijöistä, ja hänet tunnetaan luultavasti laajimmin kahdesta heterogeenisestä roolistaan Martin Beckin universumissa: samannimisestä tappajasta Bo Widerbergin *Komisario Beck tähtäimessä* -elokuvassa vuonna 1976 ja naapurina Beck-elokuvassa *Quid pro quo*, joka jäi myös hänen viimeiseksi elokuvaroolikseen. Hänellä oli myös rooli Stieg Larssonin Millennium-sarjan filmatisoinnissa asianajaja Dirch Frodena ja hän näytteli erilaisia värikkäitä hahmoja Lars Molinin komedioissa.

Perhe-elämä ja kuolema
----------------------

Hirdwall oli naimisissa näyttelijä Marika Lindströmin kanssa. Heillä oli kaksi lasta, ohjaaja Jacob Hirdwall ja näyttelijä Agnes Hirdwall.

Hirdwall kuoli 88-vuotiaana 6. huhtikuuta 2023.

Lähteet
-------

1. 1 2  TT: Skådespelaren Ingvar Hirdwall död *Svenska Dagbladet*.  7.4.2023. Viitattu 23.9.2023. (ruotsiksi)
2. ↑  Ingvar Hirdwall i önskeroll (pdf) kulturhusetstadsteatern.se. Viitattu 23.9.2023.
3. ↑  CalmView: Overview *calmview.musikverk.se*. Viitattu 23.9.2023.
4. ↑  Revisorn - Chinateatern *web.archive.org*.  24.6.2015.  Arkistoitu 24.6.2015. Viitattu 23.9.2023.
5. ↑  Pettson och Findus fejar för jul. Ingvar Hirdwall och Ika Nord lever lantliv i årets julkalender i TV *DN.SE*.  16.4.1993. Viitattu 23.9.2023. (ruotsiksi)
6. ↑  Ingvar Hirdwall *web.archive.org*.  13.8.2010.  Arkistoitu 13.8.2010. Viitattu 23.9.2023.
7. ↑  Inspelningen av Barnens ö *www.filmsoundsweden.se*. Viitattu 23.9.2023.
8. ↑  "Beck-grannen" död - skådespelaren Ingvar Hirdwall blev 88 år *MovieZine*. Viitattu 23.9.2023.
9. ↑  Efter 24 år: Becks granne avslöjar varför han bär stödkrage *www.aftonbladet.se*.  9.2.2021. Viitattu 23.9.2023. (ruotsiksi)
10. ↑  Beck 48 – då har "Quid pro quo" premiär *www.aftonbladet.se*.  10.2.2023. Viitattu 23.9.2023. (ruotsiksi)
11. ↑  Folkkära skådespelaren Ingvar Hirdwall är död *Omni*. Viitattu 23.9.2023.
12. ↑  Marika Lindström: "Jag vill inte bli som min mamma" *amelia*. Viitattu 23.9.2023. (ruotsiksi)
13. ↑  Ingvar Hirdwall - SFdb *svenskfilmdatabas.se*.  5.12.1934. Viitattu 23.9.2023. (ruotsiksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |

 |